CELEX: 32016D0321
Language: lt
Date: 1456963200000
Title: 2016 m. kovo 3 d. Komisijos įgyvendinimo sprendimas (ES) 2016/321, kuriuo patikslinama leidimo auginti genetiškai modifikuotus kukurūzus (Zea mays L.) MON 810 (MON-ØØ81Ø-6) geografinė taikymo sritis (pranešta dokumentu Nr. C(2016) 1231) (Tekstas svarbus EEE)

5.3.2016   
            
            
               LT
            
            
               Europos Sąjungos oficialusis leidinys
            
            
               L 60/90
            
         KOMISIJOS ĮGYVENDINIMO SPRENDIMAS (ES) 2016/321
   2016 m. kovo 3 d.
   kuriuo patikslinama leidimo auginti genetiškai modifikuotus kukurūzus (Zea mays L.) MON 810 (MON-ØØ81Ø-6) geografinė taikymo sritis
   
      
         (pranešta dokumentu Nr. C(2016) 1231)
      
   
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2001 m. kovo 12 d. Europos Parlamento ir Tarybos direktyvą 2001/18/EB dėl genetiškai modifikuotų organizmų apgalvoto išleidimo į aplinką ir panaikinančią Tarybos direktyvą 90/220/EEB (1), ypač į jos 26c straipsnio 3 dalį,
   kadangi:
   
               (1)
            
            
               auginti genetiškai modifikuotus kukurūzus MON 810 iš pradžių buvo leista pagal Tarybos direktyvą 90/220/EEB (2) Komisijos sprendimu 98/294/EB (3). 1998 m. rugpjūčio 3 d. Prancūzija suteikė leidimą bendrovei „Monsanto Europe SA“ (toliau – „Monsanto“) teikti rinkai kukurūzų MON 810 produktus;
            
         
               (2)
            
            
               2004 m. liepos mėn. bendrovė „Monsanto“ pranešė apie auginti skirtas kukurūzų MON 810 sėklas kaip apie „esamus produktus“ pagal Europos Parlamento ir Tarybos reglamento (EB) Nr. 1829/2003 (4) 20 straipsnio 1 dalies a punkte nustatytas pereinamojo laikotarpio nuostatas. Todėl kukurūzų sėklos galėjo būti toliau teikiamos rinkai pagal Reglamente (EB) Nr. 1829/2003 nustatytą „esamų produktų“ tvarką;
            
         
               (3)
            
            
               2007 m. balandžio mėn. bendrovė „Monsanto“ pagal Reglamento (EB) Nr. 1829/2003 23 straipsnį pateikė prašymą pratęsti leidimą auginti kukurūzus MON 810. Pagal to reglamento 23 straipsnio 4 dalį išduoto leidimo laikas automatiškai pratęsiamas iki to laiko, kol bus priimtas sprendimas dėl jo pratęsimo;
            
         
               (4)
            
            
               Europos Parlamento ir Tarybos direktyva (ES) 2015/412 (5) valstybei narei buvo sudaryta galimybė reikalauti patikslinti jau suteikto leidimo auginti tam tikrą produktą geografinę taikymo sritį, kad visa tos valstybės narės teritorija arba jos dalis nebūtų įtraukta į auginimo zoną. Tokie prašymai turėjo būti pateikti nuo 2015 m. balandžio 2 d. iki 2015 m. spalio 3 d.;
            
         
               (5)
            
            
               pagal Direktyvos 2001/18/EB 26c straipsnį uždrausti MON 810 auginimą visoje jų teritorijoje arba dalyje jų teritorijos paprašė devyniolika valstybių narių. Iki 2015 m. spalio 3 d. Komisija gavo šiuos prašymus: 2015 m. liepos 3 d. – Latvijos prašymą; 2015 m. liepos 27 d. – Graikijos prašymą; 2015 m. rugsėjo 15 d. – Prancūzijos prašymą; 2015 m. rugsėjo 17 d. – Kroatijos prašymą; 2015 m. rugsėjo 18 d. – Austrijos prašymą; 2015 m. rugsėjo 21 d. – Vengrijos prašymą; 2015 m. rugsėjo 23 d. – Nyderlandų ir Belgijos prašymus; 2015 m. rugsėjo 24 d. – Lenkijos prašymą; 2015 m. rugsėjo 25 d. – Lietuvos ir Jungtinės Karalystės prašymus; 2015 m. rugsėjo 30 d. – Bulgarijos, Vokietijos ir Kipro prašymus; 2015 m. spalio 1 d. – Danijos ir Italijos prašymus ir 2015 m. spalio 2 d. – Liuksemburgo, Maltos ir Slovėnijos prašymus;
            
         
               (6)
            
            
               visi prašymai, kuriuos Komisija gavo, yra susiję su visa atitinkamų valstybių narių teritorija, išskyrus Belgiją, kuri pateikė prašymą tik dėl Valonijos teritorijos, ir Jungtinę Karalystę, kuri pateikė prašymą tik dėl Šiaurės Airijos, Škotijos ir Velso teritorijų. Vokietijos prašymas neapima auginimo tyrimų tikslais;
            
         
               (7)
            
            
               Komisija visus atitinkamų valstybių narių prašymus pateikė bendrovei „Monsanto“. Bendrovė „Monsanto“ pagal Direktyvos 2001/18/EB 26c straipsnio 3 dalį per trisdešimt dienų nepateikė prieštaravimų šiems prašymams, taigi leidimo auginti kukurūzus MON 810 geografinės taikymo srities nepatvirtino. Todėl pagal tos direktyvos 26c straipsnio 3 dalį MON 810 kukurūzų sėkloms auginti suteikto leidimo geografinė taikymo sritis turėtų būti patikslinta pagal atitinkamų valstybių narių prašymus, netaikant Reglamento (EB) Nr. 1829/2003 35 straipsnio 2 dalyje nurodytos tvarkos;
            
         
               (8)
            
            
               šis sprendimas nedaro poveikio sprendimui, kuris turi būti priimtas dėl leidimo pratęsimo pagal Reglamento (EB) Nr. 1829/2003 23 straipsnį;
            
         
               (9)
            
            
               visa reikiama informacija dėl leidimo pateikti kukurūzus MON 810 rinkai turėtų būti įrašoma į Bendrijos genetiškai modifikuoto maisto ir pašarų registrą, kaip nustatyta Reglamente (EB) Nr. 1829/2003, ir valstybės narės bus informuotos apie šį Sprendimą,
            
         PRIĖMĖ ŠĮ SPRENDIMĄ:
   1 straipsnis
   Šio sprendimo priede išvardytose teritorijose auginti genetiškai modifikuotus kukurūzus (Zea mays L.) MON 810 draudžiama.
   2 straipsnis
   Šiame sprendime nurodyta informacija įrašoma į Bendrijos genetiškai modifikuoto maisto ir pašarų registrą, nurodytą Reglamento (EB) Nr. 1829/2003 28 straipsnyje.
   3 straipsnis
   Šis sprendimas skirtas bendrovei „Monsanto Europe S.A.“, Avenue de Tervuren 270 – 272, 1150 Brussels, Belgija.
   
      Priimta Briuselyje 2016 m. kovo 3 d.
      
         
            Komisijos vardu
         
         Vytenis ANDRIUKAITIS
         
            Komisijos narys
         
      
   
   
      (1)  OL L 106, 2001 4 17, p. 1.
   
      (2)  1990 m. balandžio 23 d. Tarybos direktyva 90/220/EEB dėl genetiškai modifikuotų organizmų apgalvoto išleidimo į aplinką (OL L 117, 1990 5 8, p. 15).
   
      (3)  1998 m. balandžio 22 d. Komisijos sprendimas 98/294/EB dėl genetiškai modifikuotų kukurūzų (Zea mays L. linija MON 810) pateikimo į rinką pagal Tarybos direktyvą 90/220/EEB (OL L 131, 1998 5 5, p. 32).
   
      (4)  2003 m. rugsėjo 22 d. Europos Parlamento ir Tarybos reglamentas (EB) Nr. 1829/2003 dėl genetiškai modifikuoto maisto ir pašarų (OL L 268, 2003 10 18, p. 1).
   
      (5)  2015 m. kovo 11 d. Europos Parlamento ir Tarybos direktyva (ES) 2015/412, kuria iš dalies keičiamos Direktyvos 2001/18/EB nuostatos dėl valstybių narių galimybės savo teritorijoje riboti ar drausti genetiškai modifikuotų organizmų (GMO) auginimą (OL L 68, 2015 3 13, p. 1).
   
      PRIEDAS
      
         TERITORIJOS, KURIOSE DRAUDŽIAMA AUGINTI KUKURŪZUS MON 810
      
      
                  1)
               
               
                  Valonija (Belgija);
               
            
                  2)
               
               
                  Bulgarija;
               
            
                  3)
               
               
                  Danija;
               
            
                  4)
               
               
                  Vokietija (išskyrus tyrimų tikslais);
               
            
                  5)
               
               
                  Graikija;
               
            
                  6)
               
               
                  Prancūzija;
               
            
                  7)
               
               
                  Kroatija;
               
            
                  8)
               
               
                  Italija;
               
            
                  9)
               
               
                  Kipras;
               
            
                  10)
               
               
                  Latvija;
               
            
                  11)
               
               
                  Lietuva;
               
            
                  12)
               
               
                  Liuksemburgas;
               
            
                  13)
               
               
                  Vengrija;
               
            
                  14)
               
               
                  Malta;
               
            
                  15)
               
               
                  Nyderlandai;
               
            
                  16)
               
               
                  Austrija;
               
            
                  17)
               
               
                  Lenkija;
               
            
                  18)
               
               
                  Slovėnija;
               
            
                  19)
               
               
                  Šiaurės Airija (Jungtinė Karalystė);
               
            
                  20)
               
               
                  Škotija (Jungtinė Karalystė);
               
            
                  21)
               
               
                  Velsas (Jungtinė Karalystė).